Foto: Reuters Amerika hukumati terrorizmga qarshi kurash bo‘yicha o‘zining yangi strategiyasini ilgari surdi, deb xabar qilmoqda Reuters agentligi. Hujjatga muvofiq, AQSh ittifoqchilaridan bu borada ko‘proq sa’y-harakatlarni talab qilish niyatida. Ta’kidlanishicha, Vashington bu borada harbiy va moliyaviy xarajatlar miqdorini kamaytirishni xohlamoqda. «AQSh ma’muriyati milliy xavfsizlik strategiyasini qayta baholamoqda», — degan Oq uy huzuridagi milliy xavfsizlik kengashi rasmiy vakili Maykl Enton. Avvalroq, prezident Donald Tramp Saudiya Arabistoniga tashrifi chog‘ida terrorizmga qarshi kurashning «yangi asoslari»ni barpo etishini aytgan edi.